open-index/open-wikipedia-markdown huggingface dataset:
Pohjoinen federaatioyliopisto

**Pohjoinen (arktinen) federaatioyliopisto** (, "M. V. Lomonosovin pohjoinen (arktinen) federaatioyliopisto") on Luoteis-Venäjän Arkangelissa sijaitseva yliopisto. Se on yksi Venäjän seitsemästä 2000-luvun alussa perustetusta federaatioyliopistosta.

Federaatioyliopistoihin yhdistetään useampia aiempia oppilaitoksia, ja niistä on tarkoitus muodostua Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän yliopistorankingissa Pohjoinen federaatioyliopisto oli vuoden 2012/2013 klassisten ja tutkimusyliopistojen luokassa jaetulla 56.-60. sijalla 105:n vertaillun keskeisen yliopiston joukossa.

Pohjoinen federaatioyliopisto perustettiin vuonna 2010 aiemman Arkangelin teknillisen valtionyliopiston pohjalle. Siihen yhdistettiin vuonna 2011 Lomonosovin Pomorjen valtionyliopisto, Keisari Pietari I:n Arkangelin metsäteknologian oppilaitos ja Severodvinskin teknillinen oppilaitos.

## Lähteet

## Aiheesta muualla
*Yliopiston sivut 
* Venäjän federaatioyliopistot on nimetty.  Talousuutisia Moskovasta 22.10.-4.11.2009, s. 6. Suomen suulähetystö, Moskova
* Ranking web of Universities: Northern (Arctic) Federal University  (webometrics.info)
Video 8

**Video 8** on Sonyn kehittämä kamerakäyttöön tarkoitettu videonauhurijärjestelmä. Se käyttää analogista, kasettiin pakattua magneettinauhaa, jonka leveys on kahdeksan millimetriä. Video 8 tuotiin markkinoille vuonna 1985 ja se poistui markkinoilta 2000-luvun ensimmäisellä vuosikymmenellä.

## Teknologia
Video 8 -järjestelmässä kamera ja videonauhuri on sijoitettu samaan yksikköön eli kameranauhuriin. 1970-luvulla kehitetyissä kotikäyttöön suunnatuissa järjestelmissä, kuten CVC, kamera ja nauhuri olivat erillisiä yksiköitä. Myös pöytämallisiin videonauhureihin oli mahdollista liittää erillinen videokamera.

Video 8:n erottelukyky on 240 vaakajuovaa, eli sama kuin VHS-järjestelmän. Sen äänenlaatu on parempi kuin standardi-VHS:n tai Betamaxin. Video 8 käyttää samantyyppistä pyörivää kuvarumpua eli helical scan -tekniikkaa kuin VHS ja Betamax. Se mahdollistaa kohtalaisen audiovisuaalisen laadun alhaisella nauhannopeudella, joka taasen mahdollistaa kompaktin kasetin.

PAL-televisiojärjestelmään tarkoitettujen Video 8 -nauhojen enimmäiskapasiteetti on standardinopeudella (SP) 120 minuuttia. Longplay (LP) -nopeudella kapasiteetti on puolitoistakertainen, mutta kuvan- ja äänenlaatu heikkenee matalamman nauhannopeuden takia. Video 8 -nauhoja on valmistettu myös 30-, 60- ja 90-minuuttisina. 60-minuuttisen nauhan pituus on 75 metriä. Nauhan sekuntinopeus standardinopeudella on noin 2 senttimetriä.

## Markkinointi
Video 8 suunniteltiin ensisijaisesti kotikäyttöön. Sen kilpailija oli VHS-C-järjestelmä, jonka kasetin voi adapterin avulla toistaa pöytämallin VHS-nauhurissa. VHS-C-järjestelmän enimmäistallennusaika normaalinopeudella on 60 minuuttia eli puolet Video 8:n maksimista. VHS-C-kasetti on kooltaan hieman Video 8 -kasettia suurempi.

Video 8 -järjestelmään valmistettiin myös pöytänauhureita, mutta ne olivat harvinaisia. Järjestelmään oli saatavana jonkin verran elokuvia, jotka nekin jäivät kuriositeeteiksi.

## Betamovie
Ennen Video 8 -järjestelmää - vuonna 1983 - Sony esitteli Betamovie-kameranauhurin. Se käyttää normaalia Betamax-kasettia. Se oli kuluttajamarkkinoiden ensimmäinen kameranauhuri ja teknisesti alkeellinen. Sony korvasi sen varsin pian Video 8 -järjestelmällä. Betamovie poistui markkinoilta Betamaxin myötä.

## Hi8 ja Digital8
Video 8 -järjestelmästä kehitettiin paranneltu versio Hi8, joka esiteltiin 1989. Vuonna 1999 markkinoille tuotiin Digital8, jonka kilpailija oli MiniDV-järjestelmä. Hi8:n erottelukyky on 400 vaakajuovaa ja Digital8:n erottelukyky on 520 vaakajuovaa. Nauhoihin perustuvat videojärjestelmät poistuivat markkinoilta 2010-luvulle tultaessa, jolloin alettiin tallentaa yksinomaan muistikorteille.

## Katso myös
* Super 8

## Lähteet

## Aiheesta muualla
*Youtube: A First Look At A Sony Video 8 Camcorder From 1994 (CCD-FX630)
Miljoona (elokuva)

**Miljoona** on ranskalainen elokuva vuodelta 1931. Se on ohjaajansa René Clairin ensimmäinen äänielokuva. Se kertoo köyhästä taiteilijasta, joka voittaa arpajaisten päävoiton. Voittoarpa jää kuitenkin takin taskuun, joka päätyy roiston haltuun.

## Lähteet
Puumalansalmen lossi

**Puumalansalmen lossi** oli Puumalan kunnan kirkonkylässä sijaitsevassa Saimaan vesistöön kuuluvassa Puumalansalmessa liikennöinyt lossi.

## Historia

Puumalansalmessa oli liikennöinyt losseja hyvin pitkään paikan liikenteellisen tärkeyden vuoksi. Sotien aikana lossin lisänä oli vuorollaan vuosina 1940,1941 ja 1944 neljä armeijan rakentamaa ponttoni- ja proomusiltaa. Kantatie 62 oli ja on  merkittävä liikenneväylä Saimaan alueen halki, ja lossista kehittyi pullonkaula liikenteen kasvaessa. 1990-luvun alussa lossi oli sisävesien vilkkaimmin liikennöity lossiyhteys ja päätyi historiaan päätieverkon viimeisenä lossina Suomessa. Lossin korvaamisessa sillalla jouduttiin ottamaan huomioon Saimaan syväväylän vaatima 24 metrin alituskorkeus ja sijainti maisemallisesti herkässä kohdassa keskellä taajamaa.
Lossi korvattiin lokakuussa 1995 Saimaan sillalla.

## Lähteet
Äänisen niemimaa

**Äänisen niemimaa** () on luoteisella Venäjällä oleva niemimaa Vienanmerellä Arkangelin alueella. Se erottaa koillispuolellaan olevan Vienanlahden ja lounaispuolellaan olevan Äänislahden toisistaan. Äänisen niemimaalla on säilynyt Euroopan suurin rannikkoseutujen runsaspuustoinen metsäerämaa. Sinne tehtiin luontopolku vuonna 2010.

## Lähteet
Vaahteraliigan kausi 2006

**Vaahteraliigan kausi 2006** oli Vaahteraliigan historian 27. kausi. Kausi käynnistyi 26. toukokuuta 2006 ja Vaahteramalja XXVII pelattiin 16. syyskuuta 2006. Hallitseva mestari Porvoon Butchers uusi kauden päätteeksi mestaruutensa.

Vaahteraliigan parhaana pelaajana palkittiin Butchersin Ville Kurvinen ja parhaana ulkomaalaispelaajana Roostersin Donald Allen.

## Runkosarja
Kaudella 2006 pelattiin neljätoista kierrosta, ja jokainen joukkue pelasi yhteensä kaksitoista ottelua. Ensimmäinen kierros pelattiin 26.–27. toukokuutakuuta, ja neljästoista kierros 2.–3. syyskuuta.

## Pudotuspelit

## Lähteet
Four Letter Word

"**Four Letter Word**" on englantilaisen rock-yhtyeen Beady Eyen promosingle. Kappale avaa yhtyeen esikoisalbumin *[[Different Gear, Still Speeding]]* ja on sen toinen julkaistu single. 7" vinyylin b-puolena on "World Outside My Room", joka löytyy ainoastaan yhtyeen esikoisalbumin Japanin julkaisusta. Single julkaistiin 17. tammikuuta 2011.

## Kappalelista
Ääniväylä

**Ääniväylä** () eli **ilmaväylä** eli **kajetto** () on puhe-elimistön kaikkien ilmakanavien yhteisnimitys. Ääniväylä käsittää 
* alakajeton eli kanavan keuhkoista kurkunpäähän ()
* yläkajeton eli kurkunpäässä sijaitsevien äänihuulten () yläpuolisen osan. 

Äänihuulissa syntyvä ääni kulkee ääntöväylässä nielusta () suuontelon kautta huuliin, tai nenäväylän () kautta ilmoille. Ääntöväylä on siis ääniväylän osa, jossa ääntäminen eli artikulaatio () tapahtuu. 

Joskus *ääniväylä*-termiä käytetään *[[ääntöväylä]]n* synonyyminä.

## Lähteet
* 

### Viitteet
Glukoosi-1-fosfaatti

**Glukoosi-1-fosfaatti** (C6H13O9P) on glukoosin johdannainen, jonka C1-asemassa olevaan hiiliatomiin on esteröitynyt fosfaattiryhmä. Yhdiste esiintyy välituotteena eräissä sokeriaineenvaihdunnan reaktioissa.

## Biokemia
Glukoosi-1-fosfaatti on välituote sekä glykogeenin biosynteesissä että sen hajottamisessa. Yhdistettä muodostuu glukoosi-6-fosfaatista fosfoglukomutaasin katalysoimana ja seuraavassa vaiheessa se muunnetaan UDP-glukoosipyrofosforylaasientsyymin katalysoimana UDP-glukoosiksi, josta glykogeenisyntaasi muodostaa glykogeenia. Glykogeenin hajotuksen yhteydessä glukoosi-1-fosfaattia muodostuu suoraan glykogeenista glykogeenifosforylaasin katalysoimana. Tämän jälkeen yhdiste voidaan jälleen isomerisoida glukoosi-6-fosfaatiksi fosfoglukomutaasin vaikutuksesta.

Glukoosi-1-fosfaatti on välituote myös galaktoosin aineenvaihdunnassa. Galaktoosi-1-fosfaattiuridyylitransferaasi katalysoi galaktoosi-1-fosfaatin ja UDP-glukoosin välistä reaktiota, jossa tuotteina muodostuu UDP-galaktoosia ja glukoosi-1-fosfaattia.

## Lähteet

## Aiheesta muualla
*Human Metabolome Database: Glucose 1-phosphate 
*DrugBank: Alpha-D-Glucose-1-Phosphate 
*Kyoto Encyclopedia of Genes and Genomes (KEGG): D-Glucose 1-phosphate
Juliet Stevenson

**Juliet Anne Virginia Stevenson** (s. 30. lokakuuta 1956 Kelvedon) on englantilainen näyttelijä. Hän on näytellyt teatterissa, elokuvissa ja televisio-ohjelmissa. Hän on saanut uransa aikana useita palkintoja, muun muassa Laurence Olivier -palkinnon.

## Ura
Stevenson aloitti näyttelijänuransa 1970-luvulla. Vaikka Stevenson on saavuttanut mainetta televisio- ja elokuvatyöstä ja on näytellyt myös BBC:n tuottamissa radio-ohjelmissa, hän on kuitenkin ennen kaikkea teatterinäyttelijä. Stevensonin teatterirooleja ovat muun muassa Anna näytelmässä *Burn Again* ja Paulina näytelmässä *Death and the Maiden*. Jälkimmäisestä hän sai vuonna 1992 Laurence Olivier -palkinnon parhaasta naispääosasta.

Stevenson näytteli vuonna 1987 televisioelokuvassa *[[Life Story]]* tieteilijä Rosalind Frankliniä ja sai roolisuorituksestaan *Cable Ace* -palkinnon. Hän on näytellyt keskeisissä rooleissa muun muassa 1990-luvun elokuvissa *[[Truly, Madly, Deeply]]* (1991), *[[The Secret Rapture]]* (1993) ja *[[Emma (vuoden 1996 elokuva)|Emma]]* (1996). 2000-luvulla hän on esiintynyt esimerkiksi elokuvissa *[[Parempi kuin Beckham]]* (2002), *[[Mona Lisa Smile]]* (2003), *[[Pierrepoint (elokuva)|Pierrepoint]]* (2005) ja *[[Murto ja varkaus]]* (2006).

Vuonna 2009 Stevenson näytteli ITV:n mini­­sarjassa *A Place of Execution*. Hän sai roolistaan parhaan naispääosan palkinnon vuoden 2009 Crime Thriller Awards -gaalassa.

## Yksityiselämä
Stevenson on asunut kumppaninsa antropologi Hugh Brodyn kanssa vuodesta 1993. Pariskunnalla on kaksi lasta, tyttö ja poika. Stevenson on ateisti, mutta pitää itseään hengellisenä ja taikauskoisena henkilönä.

Stevenson on arvostellut MPR-rokotetta ja tukenut Andrew Wakefieldin rokotetutkimuksia. Vuonna 2003 hän näytteli draamassa *[[Hiljaisuuden lapset (elokuva)|Hiljaisuuden lapset]]*, jonka aiheena olivat Wakefieldin tutkimukset. Hän näytteli siinä autistisen lapsen äitiä ja Hugh Bonneville Wakefieldiä. Wakefieldin työhön on kohdistunut kritiikkiä, eikä esimerkiksi lääketieteen aikakauslehti *[[The Lancet]]* ole julkaissut hänen tutkimuksiaan.

## Filmografia

## Palkintoja ja tunnustuksia
* 1992 Olivier-palkinto: Paras naispääosa, näytelmä *Death and the Maiden*
* 1992 Parhaan naispääosan Bafta -ehdokkuus, elokuva *Truly, Madly, Deeply*
* 1993 Bafta-ehdokkuus: Paras naispääosa, televisionäytelmä *A Doll's House*
* 1996 Bafta-ehdokkuus: Paras naispääosa, televisiosarja *The Politician's Wife*
* 1999 Brittiläisen imperiumin komentaja (Commander of the Order of the British Empire, CBE)
* 2010 Olivier-ehdokkuus: Paras näyttelijä, näytelmä *Duet for One*
* 2011 Bafta-ehdokkuus: Paras naispääosa, televisiosarja *Seinää vasten*

## Lähteet

## Aiheesta muualla
Sundanparatiisipeippo

**Sundanparatiisipeippo** (*Erythrura tricolor*) on yksi pienimmistä paratiisipeipoista.

## Tuntomerkit
Sundanparatiisipeippo on 9–10&nbsp;cm pitkä. Se on väriltään pääosin sininen, mutta siivet ovat vihreät ja pyrstö on punainen.

## Esiintyminen
Sundanparatiisipeippoa esiintyy Indonesiassa Tanimbarin saarella ja sen ympäristössä.

## Lähteet
*''Erythrura tricolor'' - theparrotfinches.com 

### Viitteet
Different Gear, Still Speeding

**Different Gear, Still Speeding** on brittiläisen rockyhtye Beady Eyen debyyttialbumi, joka julkaistiin 28. helmikuuta 2011. Albumin levittäjänä toimi Britanniassa Beady Eye Records ja Suomessa Sony Music. Albumi on elokuussa 2009 hajonneen Oasis-yhtyeen jäsenten Liam Gallagherin, Gem Archerin, Andy Bellin ja Chris Sharrockin ensimmäinen julkaisu. Myöhemmin saman vuoden lokakuussa Oasiksesta eronnut Noel Gallagher julkaisi oman debyyttialbuminsa.

Different Gear, Still Speedingin korkein sijoitus kotimaassaan Britannian albumilistalla oli kolmantena ja Suomen virallisella albumilistalla 20. Albumi pysyi Britannian albumilistalla 18 viikkoa, kun taas Suomessa se ylsi listalle ainoastaan viikolla 10.

Albumilta julkaistiin singlenä kappaleet ”Bring the Light”, ”Four Letter Word”, ”The Roller”, ”Millionaire” ja ”The Beat Goes On”. Yhtyeen toinen ja viimeiseksi jäänyt albumi *[[BE (Beady Eyen albumi)|BE]]* julkaistiin kesäkuussa 2013.

## Kappaleet

## Kokoonpano ja henkilöstö
### Yhtye
* Liam Gallagher – laulu, akustinen kitara
* Gem Archer – soolokitara, piano, taustalaulu
* Andy Bell – basso, rytmikitara
* Chris Sharrock – rummut, lyömäsoittimet

### Lisämuusikot
* Nonvula Walinga – taustalaulu (”Bring the Light” ja ”Kill for a Dream”)
* Victoria Akintola – taustalaulu (”Bring the Light” ja ”Kill for a Dream”)

### Tuotanto
* Steve Lillywhite – tuottaja
* Jonathan Shakhovskoy – miksaaja

## Lähteet
Bring the Light

"**Bring the Light**" on englantilaisen rock-yhtyeen Beady Eyen ensisingle. Se julkaistiin 22. marraskuuta 2010 digitaalisena latauksena ja 7" vinyylinä. Vinyylin B-puolena oli yhtyeen cover-versio World of Twistin kappaleesta "Sons of the Stage".

## Vinyylin kappalelista

## Lähteet
Olympialaiset 1992

**Olympialaiset 1992** voivat tarkoittaa talvi- tai kesäolympialaisia 1992. 
* Talviolympialaiset 1992, järjestettiin Albertvillessä, Ranskassa. 
* Kesäolympialaiset 1992, järjestettiin Barcelonassa, Espanjassa.
Olympialaiset 1988

**Olympialaiset 1988** voivat tarkoittaa talvi- tai kesäolympialaisia 1988. 
* Talviolympialaiset 1988, järjestettiin Calgaryssa, Kanadassa. 
* Kesäolympialaiset 1988, järjestettiin Soulissa, Etelä-Koreassa.
Olympialaiset 1984

**Olympialaiset 1984** voivat tarkoittaa talvi- tai kesäolympialaisia 1984.

* Talviolympialaiset 1984, järjestettiin Sarajevossa, Jugoslaviassa
* Kesäolympialaiset 1984, järjestettiin Los Angelesissa, Yhdysvalloissa
Olympialaiset 1980

**Olympialaiset 1980** voivat tarkoittaa talvi- tai kesäolympialaisia 1980. 
* Talviolympialaiset 1980, järjestettiin Lake Placidissa, Yhdysvalloissa. 
* Kesäolympialaiset 1980, järjestettiin Moskovassa, Neuvostoliitossa.
American Ninja 3

**American Ninja 3** (*American Ninja 3: Blood Hunt*) on vuonna 1989 ensi-iltansa saanut yhdysvaltalainen toimintaelokuva, jonka pääosissa näyttelevät David Bradley ja Steve James.

## Aiheesta muualla
* 
* 
*
Millionaire (Beady Eyen kappale)

"**Millionaire**" on englantilaisen rock-yhtyeen Beady Eyen toinen virallinen singlejulkaisu albumilta *[[Different Gear, Still Speeding]]*.

## Kappalelista
Hevoskirja

**Hevoskirja** on hevosiin liittyvä yleensä tytöille, lähinnä lapsille ja varhaisnuorille tarkoitettu lyhyt kaunokirjallinen hevosiin liittyvä teos. Hevoskirjoissa hevostalliympäristö esitetään monesti todellista ihanteellisempana ja tapahtumarikkaampana. Monesti tämän tyyppisissä kirjoissa esimerkiksi pikkutyttö taltuttaa villin hevosen, jota aikuisetkaan eivät saa talttumaan. Hevoskirja voi olla pelkkä hevostallielämän kuvaus, mutta myös nuorten salapoliisiromaani. Monesti hevoskirjat ovat hyvin viihteellisiä, mutta joissain hevoskirjoissa on kuvattu varsin realistisesti tallien joskus tulehtuneita ihmissuhteita ja hevosenhoidon kääntöpuolia.
Tunnettuja suomalaisia hevoskirjojen kirjoittajia ovat sisarukset Merja ja Marvi Jalo. Ulkomaisia suomennettuja hevoskirjoja ovat muun muassa Lisbeth Pahnken Britta ja Hopea -kirjat sekä Judith M. Berrisfordin Jutta-kirjat..

## Lähteet
Rasitus-EKG

**Rasitus-EKG** tehdään yleensä sepelvaltimotaudin tutkimiseksi. Rasitus-EKG:llä voidaan selvittää myös joidenkin rytmihäiriöiden käyttäytymistä ja keuhkojen toimintaa. Samalla voidaan mitata valtimoveren happipitoisuutta. Käytetään nimitystä kliininen rasituskoe.

Tyypillisesti sepelvaltimotauti oireilee rintakivulla ruumiillisen rasituksen yhteydessä (angina pectoris). Kipu voi olla puristavaa tunnetta rinnan keskellä ja se voi säteillä kaulaan tai vasemmalle olkaan ja käsivarteen. Kun angina pectorista tutkitaan, tavallinen EKG on yleensä normaali silloin, kun potilas on oireeton. Muutokset EKG:ssä näkyvät vain rintakivun aikana. Rasitus-EKG:ssä sydäntä rasitetaan niin paljon, että sydänlihas kärsii hapen puutteesta, jos sepelvaltimot ovat ahtaat.

Ennen rasitus-EKG:tä annetaan potilaalle ohjeet sydänlääkityksen käytöstä, koska lääkkeillä on usein vaikutusta tuloksiin. Rasitus-EKG-tä ei tehdä, jos riskit ovat liian suuret hyötyihin nähden. Täydellä mahalla ei saa kokeeseen mennä. Asiakkaan mahdollisten nivelvaivojen vuoksi on mahdollista tehdä rasituskoe esimerkiksi käsikampea käyttäen.

Jos potilaalla on jo vanhastaan todettu sepelvaltimotauti, on tutkimuksessa kyse hoidon ja lääkityksen tehon kontrollista. Tällöin tutkimus tehdään tavanomaista lääkitystä käyttäen ilman lääketaukoa. 

Tutkimuksessa potilaan iholle kiinnitetään EKG-elektrodit. Yleensä rasitus saadaan aikaan erityisellä kuntopyörällä, rasitusergometrillä. Polkemisen aikana vastusta lisätään vähitellen. Sydämen syke pyritään saamaan riittävän nopeaksi, tavallisesti tasolle 140–160 minuutissa. EKG:tä seurataan monitorista ja se myös rekisteröidään. Potilaan verenpainetta mitataan minuutin välein. Jos EKG:ssä näkyy merkkejä sydänlihaksen hapenpuutteesta (iskemia) tai vaarallisista rytmihäiriöistä, keskeytetään koe. Jos sydänlihaksessa näkyy hapenpuutetta, lääkäri harkitsee yleensä sepelvaltimoiden varjoainekuvausta.

## Rajoitteet
Rasitustesti ei tunnista:
* Aterooma
* Vulnerable plaques

Testillä on suhteellisen korkea virhemäärä väärille positiiville ja väärille negatiivisille tuloksille verrattuna muihin kliinisiin testeihin.

## Lähteet

## Aiheesta muualla
Macaon Grand Prix

**Macaon Grand Prix** on Guia Circuitin radalla Macaossa vuosittain järjestettävä moottoriurheilukilpailutapahtuma.

Macaon Grand Prix on järjestetty vuodesta 1954 alkaen. Macaon Grand Prix’n päätapahtumana on ollut vuodesta 1983 alkaen Formula 3 -kilpailu, kilpailun voittoa on pidetty kauden arvokkaimpana. Oheisluokkina on nykyään vakioauto-, moottoripyörä- ja GT-Cup-kilpailuja. Vuosina 2005–2014 vakioautokilpailu kuului WTCC-sarjaan. Vuodesta 2008 alkaen myös GT-autojen kilpailu tuli ohjelmistoon.

Vuoden 1990 kilpailussa Michael Schumacher ja Mika Häkkinen taistelivat kilpailun voitosta päätöskierrokselle saakka, jolloin Schumacher jarrutti rajusti, jolloin Häkkinen ajoi Schumacherin perään ja keskeytti. Schumacher pystyi ajamaan kilpailun voittoon rikkinäisellä autollaan.

Moottoripyörien kilpailussa 2022 Erno Kostamo saavutti voiton kautta aikain ensimmäisenä suomalaisena, sekä ensimmäisenä ei-brittiläisenä sitten vuoden 1997,

Eniten kilpailun voittoja on John MacDonaldilla, joka voitti kilpailun neljästi vuosina 1965, 1972, 1973 ja 1975. Täpärin voitto on vuodelta 1998, jolloin Peter Dumbreck voitti Richardo Mauricion vain 0,003 sekunnin turvin.

Moottoripyörien kilpailuissa eniten voittoja on saavuttanut Michael Rutter, joka on voittanut kilpailun yhdeksän kertaa.

Kilpailussa on sattunut myös kuolontapauksia kun Arsenio Laurel kuoli vuonna 1967 autokilpailussa ja Daniel Hegarty kuoli vuonna 2017 moottoripyöräkilpailussa.

## Voittajat

Formula 1 -kuljettajista kilpailun ovat voittaneet Riccardo Patrese, Ayrton Senna, Maurício Gugelmin, Martin Donnelly, David Brabham, Michael Schumacher, David Coulthard, Ralf Schumacher, Ralph Firman, Takuma Satō ja Lucas di Grassi. Suomalaisista Valtteri Bottas on ollut kilpailun kolmas vuonna 2010.

### Pääkilpailu

### Formula 4

### Vakioautot

### Moottoripyörät

### GT Cup

## Lähteet

## Aiheesta muualla
C. elegans

***C. elegans*** voi viitata seuraavien eliöiden tieteellisiin nimiin:

* *[[Caenorhabditis elegans]]* – yleisin
* *[[Castilleja elegans]]*
* Töyhtötikka (*Celeus elegans*)
* *[[Chesneya elegans]]*
* Karibiansmaragdikolibri (*Chlorostilbon elegans*)
* Korumonninen (*Corydoras elegans*)
Rattikelkkailu talviolympialaisissa 2014

**[[Rattikelkkailu]]ssa** kilpailtiin **[[talviolympialaiset 2014|Sotšin 2014 talviolympialaisissa]]** 15. – 23. helmikuuta Sanki-liu'untakeskuksella. Paikalle yleisöä mahtui 9&nbsp;000 henkeä. Tapahtumia oli kolme, jotka olivat kahden sekä neljän miehen kelkka ja kahden naisen kelkka.

## Miehet
### Kahden miehen kelkka

17. helmikuuta






### Neljän miehen kelkka

23. helmikuuta






## Naiset
### Kahden naisen kelkka
19. helmikuuta






## Lähteet

## Aiheesta muualla

*Rattikelkkailu Sotšin 2014 talviolympialaisten ja -paralympialaisten virallisilla sivuilla.
The Roller

"**The Roller**" on englantilaisen rock-yhtyeen Beady Eyen ensimmäinen virallinen singlejulkaisu. Single julkaistiin digitaalisena latauksena 23. tammikuuta 2011 ja 7" vinyylinä viikkoa ennen studioalbumia *[[Different Gear, Still Speeding]]*. Kappaleesta julkaistiin myös musiikkivideo 11. tammikuuta. Singlen b-puolena on kappale "Two of a Kind".

## Kappalelista
Osmo Ahtokari

**Osmo Aatos Aleksander Ahtokari** (kirjailijanimi **Ahti Karikko**; 8. tammikuuta 1926 Reposaari – 26. syyskuuta 2010 Helsinki) oli suomalainen rikostarkastaja ja nuortenkirjailija.

Ahtokari kirjoitti ylioppilaaksi Hyvinkään yhteiskoulusta vuonna 1944 ja valmistui lainopin kandidaatiksi Helsingin yliopistosta vuonna 1951. Hän osallistui jatkosotaan vuonna 1944 torpedoveneen miehistössä. Poliisinuransa Ahtokari aloitti vuonna 1947 Helsingin poliisilaitoksen liikennetoimiston kanslistina. Hän yleni 1949 nuoremmaksi konstaapeliksi, 1951 nuoremmaksi ja 1952 vanhemmaksi komisarioksi. Ahtokari oli vuosina 1958–1960 Keskusrikospoliisin tutkintatoimiston toimistopäällikkönä, kunnes hänet nimitettiin vuonna 1960 Suomen poliisin ensimmäiseksi rikostarkastajaksi. Hän erikoistui talousrikosten tutkintaan, mutta oli lakiasiantuntijana mukana myös muun muassa Bodominjärven murhien, Typpi Oy:n räjähdysturman ja Zavidovo-vuodon rikostutkinnassa. Hän jäi eläkkeelle vuonna 1989.

Ahtokari julkaisi salanimellä Ahti Karikko nuorten tieteiskirjat *Kadonnut sukellusvene* (Valistus 1956) ja *Tehtävä Etelämantereella* (Otava 1960).

## Lähteet
* Erkki Vanhanen & Eero Ahtokari: Rikostarkastaja Osmo Ahtokari (maksullinen artikkeli) Helsingin Sanomat 27.10.2010. Viitattu 26.7.2018.
*
Uralin federaatioyliopisto

**Uralin federaatioyliopisto** (), koko nimeltään **Venäjän ensimmäisen presidentin B. N. Jeltsinin Uralin federaatioyliopisto** () on Venäjän Sverdlovskin alueella Jekaterinburgissa sijaitseva suuri korkeakoulu.

Uralin federaatioyliopisto perustettiin lokakuussa 2009 Venäjän ensimmäisen presidentin Boris Jeltsinin mukaan nimetyn Uralin teknillisen valtionyliopiston pohjalle ja vuonna 2011 siihen liitettiin A. M. Gorkin Uralin valtionyliopisto. Se oli yksi seitsemästä ensimmäisestä federaatioyliopistosta, joista on tarkoitus kehittää Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän sisäisessä yliopistorankingissa Uralin federaatioyliopisto oli vuoden 2012/2013 klassisten ja tutkimusyliopistojen luokassa jaetulla 10.–11. sijalla.

Yliopisto on Venäjän suurimpia. Opiskelijoita on yli 50&nbsp;000, enemmän kuin Moskovan valtionyliopistossa tai Eteläisessä federaatioyliopistossa.

## Lähteet
Hattula (täsmennyssivu)

**Hattula** voi tarkoittaa seuraavia:

;paikkoja:
* Hattula, kunta Suomessa
* Hattula, kylä Loimaalla Suomessa entisen Loimaan kunnan alueella
* Hattula, kylä Muolaassa Suomen neuvostoliitolle luovuttamalla alueella
* Hattula, kylä Nummi-Pusulassa Suomessa entisen Pusulan kunnan alueella
* Hattula, maalaiskunta ja sen keskustaajama Leningradin alueella Venäjällä

;henkilöitä:
* Markku Hattula (s. 1950), suomalainen kirjailija
Sándor Képíró

**Sándor Képíró** (18. helmikuuta 1914 – 3. syyskuuta 2011) oli unkarilainen upseeri, joka toimi toisen maailmansodan aikana santarmikapteenina. Häntä syytettiin Serbiassa tehdyistä sotarikoksista, mutta hänet vapautettiin syytteistä heinäkuussa 2011.

Wiesenthal-keskuksen Efraim Zuroff julkisti syyskuussa 2006 oikeuden päätöksen vuodelta 1944, jossa Képíró ja 14 muuta Unkarin armeijan upseeria sekä poliisia oli osallistunut 1942 Novi Sadissa 30 juutalaisen ja serbin kuolemaan. Unkarin valtio tuomitsi hänet 1948 *[[in absentia]]* (poissa olevana) 14 vuoden vankeuteen. Tuomio perustui Képírón joukkueen sotilaan János Nagyn todistukseen. Nagy antoi kuitenkin todistuksen vasta salaisen poliisin kidutettua häntä. Képíró sanoi, ettei ollut koskaan kuullutkaan Nagysta. Képíró palasi Argentiinasta Budapestiin 1996, eikä häntä sitä ennen ollut tunnistettu.

## Lähteet
Taifa

**Taifa** () on nimitys 1000-luvulla nykyisessä Espanjassa ja Portugalissa toimineille pienille muslimivaltioille. Niiden syntyminen tuli mahdolliseksi, kun suuria alueita hallinneet Córdoban kalifaatin Umaijadi-dynastia ja Almoravidien heikkenivät 1000-luvun kolmena ensimmäisenä vuosikymmenenä.

## Taifan hallinto
Jokaista taifaa hallitsi alikuningas, joka otti tittelin hajib luodakseen vaikutelman poissaolevaa kalifia edustavasta pääministeristä. Luultavasti jokainen heistä haaveili itse kohoavansa kalifiksi, mutta haave ei kenenkään osalta toteutunut.

## Etniset ryhmät
Taifat jakaantuivat kolmeen ryhmään, joista jokainen edusti omaa etnistä ryhmäänsä. Sinhajan ja Zanatan berberit, jotka oli tuotu Espanjaan palvelemaan Almanzorin armeijaa, muodostivat niemimaan eteläisimmät taifat. Pohjois-Euroopasta tuodut orjat (saqaliba) dominoivat itäisiä rantavaltioita ja muwalladit eli arabit hallitsivat kaikkialla muualla.

## Taifat 1000-luvulla

Yhdennentoista vuosisadan alkupuolella taifoja oli 23, mutta ajan myötä voimakkaimmat valtasivat muita ja pikkuvaltioiden määrä väheni. Jäljelle jääneet taifat olivat
*Badajoz vuosina 1009–1094, jonka jälkeen Almoravidit valtasivat sen. 
*Toledo vuosina  1010/1031–1085, jonka jälkeen Kastilian kuningaskunta valtasi sen.
*Sevilla vuosina 1023–1091, jonka jälkeen Almoravidit valtasivat sen.
*Granada vuosina 1013–1090, jonka jälkeen Almoravidit valtasivat sen.
*Almeria vuosina 1011–1091, jonka jälkeen Almoravidit valtasivat sen.
*Denia vuosina  1010/1012–1076, jonka jälkeen Zaragoza valtasi sen.
*Valencia vuosina 1010/1011–1094, jonka jälkeen El Cid valtasi sen. 
*Alpuente vuosina 1009–1106, jonka jälkeen Almoravidit valtasivat sen.
*Albarracin vuosina  1011–1104, jonka jälkeen Almoravidit valtasivat sen.
*Zaragoza vuosina 1018–1046 Banu Tujibin ja 1046–1110 Banu Hudin vallassa, tämän jälkeen Almoravidit valtasivat sen ja vuonna 1118 Aragonian kuningaskunta otti sen haltuunsa.

## Taifat 1100-luvulla
Almoravidi-dynastian heikennyttyä tilalle syntyi 1143/1145 yli kaksikymmentä taifaa, joista suurin osa oli itsenäisiä vain muutaman vuoden ajan, jonka jälkeen ne joutuivat Almohadien haltuun. Pisimpään itsenäisenä sinnitteli Valencia (1145–1172).

## Taifat 1200-luvulla
Almohadien menetettyä otteensa Espanjasta heidän valtakuntansa hajosi ja tilalle muodostui jälleen joukko pikkuvaltioita. Näistä pitkäikäisimpiä olivat
*Lorca vuosina 1240–1265, jolloin Kastilia valtasi sen.
*Murcia vuosina 1228–1266, jolloin Aragonia valtasi sen.
*Menorca vuosina 1228–1287, jolloin Aragonia valtasi sen.
*Granada, joka saavutti itsenäisen kuningaskunnan aseman vuosina 1232/1237–1492 ja jonka valtaukseen vuonna 1492 Reconquista eli Espanjan takaisinvaltaus päättyi.

## Lähteet
*

### Viitteet

## Aiheesta muualla
Joenperä (Loimaa)

**Joenperä** on kylä Loimaalla Varsinais-Suomessa. Kylä kuuluu yhdessä lähikyliensä Hattulan ja Sieppalan kanssa viereisen Kauhanojan kyläkeskuksen vaikutusalueeseen, ja aiemmin kaikki neljä kylää ovat kuuluneet Loimaan kuntaan.  Kylä sijaitsee Loimijoen sivujoen Petäjoen latvoilla viimeisenä jokivarren kylänä, ja sen alueelle ulottuu etelässä laaja Eksyssuo, josta Petäjoki saa alkunsa. Joenperän naapurikyliä Loimaalla ovat Kauhanoja pohjoisessa, Hattula ja Piltola lännessä sekä Mellilän Vähäperä etelässä. Kaakossa Pirttiniemennokan rajapaikalla rajanaapureina ovat Ypäjän Manninen, Someron Viluksela ja Kosken Isosorvasto.

Eksyssuon saaressa kylän alueella sijaitsee loimaalaisen taiteilija Alpo Jaakolan (1929–1997) rakentama Suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kuunnelmaa *[[Eksyssuon lapset]]* vuodelta 1978. Eksyssuolla, kylän rajalla on myös neljän, aiemmin viiden kunnan ja kolmen historiallisen maakunnan rajapaikka Pirttiniemennokka.

## Lähteet
Vitilevunparatiisipeippo

**Vitilevunparatiisipeippo** (*Erythrura kleinschmidti*) on Fidžin Viti Levun saarella esiintyvä paratiisipeippoihin kuuluva lintu.

## Tuntomerkit
Vitilevunparatiisipeippo on noin 11&nbsp;cm pitkä. Se on väriltään pääosin vihreä, mutta nokka on pinkki, päälaki sininen ja pyrstö musta-punainen. Viereisen piirroksen värit eivät vastaa täysin oikeata lintua.

## Lähteet
''Erythrura kleinschmidti'' - BirdLife species factsheet
Hajib

**Hajib** (arabiaksi الحاجب ) oli espanjalaisen Al-Andalusin hallinnon korkea virka-arvo, josta myöhemmin muodostui visiirin titteli. Taifojen johtajat käyttivät hajibin arvonimeä.

## Lähteet
*

### Viitteet
Thomas Secker

**Thomas Secker** (1693–1768) oli Canterburyn arkkipiispa. Hänestä tuli Bristolin piispa vuonna 1735, Oxfordin piispa kaksi vuotta myöhemmin ja 1758 Canterburyn arkkipiispa.

## Lähteet
Nerviónin metroasema

**Nervión** on Sevillan metron linjan 1 asema. Se sijaitsee Sevillassa Nerviónin kaupunginosassa lähellä Sevilla FC:n kotistadionia Ramón Sánchez Pizjuánia. Asema on maanalainen ja se on avattu metron käyttöönoton yhteydessä huhtikuussa 2009.

Vuonna 2011 Nervión oli linjan 1 kolmanneksi vilkkain asema. Sitä käytti 1&nbsp;302&nbsp;307 matkustajaa.

## Lähteet
Sancho II (Kastilia)

**Sancho II** (esp. *el Fuerte*) (n. 1038/1039 -  7. lokakuuta 1072) oli Kastilian kuningas vuosina 1065–1072.

## Valtaan tulo
Sancho II:n isä Ferdinand I määräsi testamentissaan Kastilian Sancholle ja Leónin ja Galician tämän veljille. Sancho kieltäytyi hyväksymästä jakoa sanomalla ”muinaisina goottien aikoina Espanjan kuningaskunta ei koskaan jaettu, vaan sillä oli aina yksi hallitsija”, ja vuonna 1071 hän valtasikin veljensä Garcian hallitseman Galician ja vuonna 1072 veljensä Alfonso VI:n hallitseman Leónin. 

Sanchon voitto oli kuitenkin lyhytaikainen, sillä vuonna 1072 hänen sisarensa Urracan lähettämä salamurhaaja tappoi hänet. Sanchon kuoltua tämän maat peri Alfonso VI, joka otti käyttöön Hispanian keisarin arvonimen.

Sanchon sotajoukkojen komentaja oli espanjalaisten kansantarinoiden sankari El Cid.

## Lähteet
*
*
*

### Viitteet
The Librarian – kohtalon keihäs

**The Librarian – kohtalon keihäs** on ensimmäinen yhdysvaltalaiselle TNT-kaapelikanavalle tuotetuista The Librarian -franchisen televisioelokuvista. Sarjassa huippuälykäs kirjastonhoitaja Flynn Carsen (Noah Wyle) suojelee kirjaston salaisessa osastossa säilytettäviä historiallisia ja usein maagisia esineitä (artefakteja muun muassa Nikola Teslan kuolemansäde, Graalin malja, Kuningas Midasin ruumis, elävä yksisarvinen, kultamunia muniva hanhi, Kultainen talja, Liitonarkku, Excalibur, alkuperäinen Mona Lisa -maalaus ja Little Boy -atomipommi, Pandoran lipas, toimiva rakettireppu, Ali Baban lentävä matto ja Longinuksen keihäs).

Tässä televisioelokuvasarjan ensimmäisessä osassa Flynn Carsen on ikuinen opiskelija jolla on 22 akateemista tutkintoa. Carsenin professori erottaa hänet opinahjostaan väittäen häneltä puuttuvan todellisen elämän tuntemus. Carsenin äiti haluaa hänen ottavan minkä tahansa työn vastaan. Carsen saa työtä Metropolitanin kirjastosta kirjastonhoitajana. Hänen tehtäväkseen tulee etsiä kirjastosta varastettu  Longinuksen keihään osa, sillä legendan mukaan se jolla on koko keihäs hallussaan hallitsee maailman kohtaloa.

Sarjan seuraavat osat olivat *[[The Librarian 2 – paluu kuningas Salomonin kaivoksille]]* (2006) ja *[[The Librarian 3 – Juudaksen maljan kirous]]* (2008).
Gran Plazan metroasema

**Gran Plaza** on Sevillan metron linjan 1 asema Nerviónin kaupunginosassa Sevillassa. Gran Plaza -aukiosta nimensä saanut asema on maanalainen ja se on avattu metron käyttöönoton yhteydessä huhtikuussa 2009.

Asemalta on vaihtoyhteys linja-autoihin.

## Lähteet
Paul Berna

**Paul Berna** (oik. **Jean Sabran**, 21. helmikuuta 1908 Hyères, Var – 19. tammikuuta 1994 Pariisi) oli ranskalainen toimittaja ja lastenkirjailija. Bernalta on suomennettu *Päättömän hevosen salaisuus* ja *Tulvan vankeina*. Berna kirjoitti myös aikusten kirjoja.

Aikuisten romaanit hän julkaisi nimellä Bernard Deleuze ja Paul Gerrard ja dekkarit nimellä Joel Audrenn.

Bernan *Päättömän hevosen salaisuus* sovitettiin vuonna 1963 elokuvaksi *[[Päättömän hevosen ritarit]]* (*The Horse Without a Head*).

## Suomennokset
* *Päättömän hevosen salaisuus* (*Le cheval sans tête*); suom. Martta Tynni. WSOY, 1958. Nuorten toivekirjasto 106.
* *Tulvan vankeina* (*La grande alerte*); suom. Anja Oslamo. WSOY, 1964. Nuorten toivekirjasto 160.

## Lähteet

## Aiheesta muualla
*
Tikkurilan Laulajat

**Tikkurilan Laulajat** oli suomalainen kuoro, joka perustettiin vuonna 1949. Perustajina toimivat Tikkurilan Suomalaisen Kansakoulun opettajat. Aiemmin sen nimi oli Tikkurilan Sekakuoro. Kuoron taiteellisina johtajina toimivat muun muassa Pirkko Poukka, Erkki Alste, Ari Häyrinen ja Sanna-Maarit Hakkarainen. Kuoron joululevy *Christmas in Finland* on saavuttanut kulta- ja timanttilevyn myyntirajan (50 000 kpl). Kuoro lopetti toimintansa vuonna 2014.

## Diskografia
* *Christmas in Finland* (1972)
* *Laula kanssamme* (1973)
* *Kauneimmat kansanlaulumme* (1974)
* *25-vuotisjuhlakonsertti* (1974)
* *Tikkurilan laulajien parhaat* (1974)
* *Joulun toivelaulut* (1978)
* *Tikkurilan laulajat 40-v* (1990)
* *Joulun taikaa* (2005)
* *Joulun aikaan – suosituimmat joululaulumme* (2010)
* *Viihdy kanssamme* (2009) - suomalaista kevyttä musiikkia, 60-vuotisjuhlan kunniaksi ilmestynyt CD

## Lähteet

## Aiheesta muualla
* Kotisivu 
*
Schäfer

**Schäfer** tai **Schaefer** tarkoittaa muun muassa seuraavia:

* schäfer, saksanpaimenkoira, koirarotu
* Schaefer Stadium, myöhemmin *Foxboro Stadium*, entinen urheilustadion Foxboroughissa Yhdysvalloissa

## Sukunimi
* András Schäfer (s. 1999), unkarilainen jalkapalloilija
* Carolin Schäfer (s. 1991), saksalainen yleisurheilun moniottelija
* Christine Schäfer (s. 1965), saksalainen oopperalaulaja
* Emanuel Schäfer (s. 1900–1974), SS-upseeri
* Frank Schaefer (s. 1963), saksalainen jalkapallovalmentaja
* Fritz Schäfer (1912–1973), saksalainen painija
* Gustav Schäfer (1906–1991), saksalainen kilpasoutaja 
* Gustav Schäfer (s. 1988), saksalainen rumpali
* Hans Schäfer (1927–2017), saksalainen jalkapalloilija
* Henry F. Schaefer, III (s. 1944), yhdysvaltalainen kemisti
* Janne Schäfer (s. 1981), saksalainen uimari
* Johan Schaefer (k. 1683), suomalainen valtiopäivämies ja Turun pormestari
* Karl Schäfer (1909–1976), itävaltalainen taitoluistelija ja uimari
* Marcel Schäfer (s. 1984), saksalainen jalkapalloilija
* Markus Schäfer (s. 1965), saksalainen moottoriurheiluvaikuttaja
* Matthew Schaefer (s. 2007), kanadalainen jääkiekkoilija
* Maxim Schäfer (s. 2007), saksalainen jääkiekkoilija
* Nolan Schaefer (s. 1980), kanadalais-sveitsiläinen jääkiekkomaalivahti
* Paul Schäfer (1921–2010), saksalainen korpraali ja baptistisaarnaaja
* Peter Schaefer (s. 1977), kanadalainen jääkiekkoilija
* Petter Schaefer (1660–1729), suomalainen pietistijohtaja
* Reid Schaefer (s. 2003), kanadalainen jääkiekkoilija
* Willy Schäfer (1913–1980), sveitsiläinen käsipalloilija
* Willy Schäfer (1933–2011) saksalainen näyttelijä
* Winfried Schäfer (s. 1950), saksalainen jalkapalloilija
1º de Mayon metroasema

**1º de Mayo** on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja se on avattu metron käyttöönoton yhteydessä huhtikuussa 2009. 1º de Mayon asemasta on tarkoitus tulla vaihtoasema linjan 1 ja vielä suunnitteilla olevaan linjan 4 välille.

## Lähteet
Amaten metroasema

**Amate** on Sevillan metron linjan 1 asema Cerro-Amaten kaupunginosassa Sevillan keskustan itäpuolella. Asema on maanalainen ja sen ainoa sisäänkäynti on Parque Amate -puiston vieressä Avenida de Los Gavilanes -kadulla. Asema on avattu metron käyttöönoton yhteydessä huhtikuussa 2009.

## Lähteet
José María Montes

**José María Montes** (22. maaliskuuta 1920 – 2. syyskuuta 2011) oli argentiinalainen roomalaiskatolinen piispa. Hänet vihittiin papiksi La Platan arkkihiippakuntaan 20. joulukuuta 1958 ja nimitettiin sen vihkipiispaksi sekä Lamdian titulaaripiispaksi 15. kesäkuuta 1978. Montesin konsekroi piispaksi Octavio Nicolás Derisin ja Antonio Quarracinon avustama Antonio José Plaza 15. elokuuta 1978.

Montes sai 19. tammikuuta 1983 nimityksen Chascomúsin hiippakunnan piispaksi, ja hänet asetettiin tähän virkaan 8. maaliskuuta 1983. Montes jäi eläkkeelle 3. heinäkuuta 1996.

## Lähteet
Cocherasin metroasema

**Cocheras** on Sevillan metron linjan 1 asema Cerro-Amaten kaupunginosassa Sevillan keskustan kaakkoispuolella. Asema on keskustan suunnasta tullessa linjan viimeinen maanalainen asema ennen nousua SE-30-ohitustien ylittävälle sillalle. Asema on avattu metron käyttöönoton yhteydessä huhtikuussa 2009.

## Lähteet
Antonio Federico Gatti

**Antonio Federico Gatti** (23. maaliskuuta 1930 – 9. heinäkuuta 1998) oli argentiinalainen roomalaiskatolinen piispa. Hänet vihittiin papiksi 14. joulukuuta 1956 ja nimitettiin San Juston hiippakunnan vihkipiispaksi sekä Gadiaufalan titulaaripiispaksi 1. heinäkuuta 1996. Piispaksi vihkiminen seurasi 15. elokuuta. Pääkonsekraattorina toimi Jorge Arturo Meinvielle, jota avustivat Estanislao Esteban Karlic ja José María Montes.

## Lähteet
Condequinton metroasema

**Condequinto** on Sevillan metron linjan 1 asema Condequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu metron käyttöönoton yhteydessä huhtikuussa 2009.

Aseman yhteydessä on pysäköintialue.

## Lähteet
Héctor Aguer

**Héctor Rubén Aguer** (s. 24. toukokuuta 1943 Buenos Aires) on argentiinalainen roomalaiskatolinen arkkipiispa. Hänet vihittiin papiksi Buenos Airesin arkkihiippakuntaan 25. marraskuuta 1972 ja nimitettiin sen vihkipiispaksi sekä Lamdian titulaaripiispaksi 26. helmikuuta 1992. Piispaksi vihkiminen seurasi 4. huhtikuuta. Pääkonsekraattorina toimi Antonio Quarracino, jota avustivat Horacio Alberto Bózzoli ja José Manuel Lorenzo.

Aguer sai 26. kesäkuuta 1998 nimityksen La Platan arkkihiippakunnan koadjuuttoriarkkipiispaksi, ja 12. kesäkuuta 2000 hänestä tuli sen arkkipiispa.

## Lähteet
Pablo de Olaviden metroasema

**Pablo de Olavide** on Sevillan metron linjan 1 asema Cerro-Amaten kaupunginosassa Sevillan kaupungin kaakkoisosassa. Asema on saanut nimensä Pablo de Olaviden yliopistosta, jonka kampusalueella asema sijaitsee. Asema on avattu metron käyttöönoton yhteydessä huhtikuussa 2009 ja se on rakenteeltaan siltatyyppinen. Alcalá de Guadaíran suuntaan rakennettavan raitiotien päätepysäkki on tarkoitus rakentaa Pablo de Olaviden aseman yhteyteen.

Asemalta on vaihtoyhteys linja-autoihin.

## Lähteet
Europan metroasema

**Europa** on Sevillan metron linjan 1 asema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanalainen ja se on avattu 23. marraskuuta 2009. Se on saanut nimensä Avenida de Europa -kadusta, jonka varrella aseman sisäänkäynti sijaitsee.

## Lähteet
Olivar de Quintosin metroasema

**Olivar de Quintos** on Sevillan metron linjan 1 pääteasema Montequinton kaupunginosassa Dos Hermanasissa Sevillan kaupungin kaakkoispuolella. Asema on maanpäällinen ja se on avattu 23. marraskuuta 2009. Suunnitteilla olevan Tranvía Metropolitano de Dos Hermanas -raitiotien päätepysäkki on tarkoitus rakentaa Olivar de Quintosin aseman yhteyteen.

Aseman yhteydessä on pysäköintialue. Se on linjan vähiten käytetty asema. Vuonna 2011 sitä käytti hieman alle 200&nbsp;000 matkustajaa.

## Lähteet
Back to the Future (vuoden 1989 videopeli)

**Back to the Future** on LJN:n vuonna 1989 julkaisema toimintaseikkailupeli Nintendo Entertainment Systemille. Peli perustuu löyhästi samannimiseen elokuvaan vuodelta 1985. LJN teki pelille myös jatko-osan *[[Back to the Future Part II & III]]*.

## Aiheesta muualla
*
Screamadelica

**Screamadelica** on skotlantilaisen rock-yhtyeen Primal Screamin kolmas studioalbumi. Se julkaistiin Isossa-Britanniassa Creation Recordsin kautta 23. syyskuuta 1991. Albumi oli kaupallinen menestys ja se on usein listattu yhdeksi parhaimmista 1990-luvun musiikkialbumeista.

## Kappaleet

## Lähteet
Lentopallon miesten SM-sarjakausi 1989–1990

**Lentopallon miesten mestaruussarjassa** kaudella 1989-1990 pelattiin kahdeksan joukkueen runkosarja, josta 6 parasta jatkoi loppusarjaan muiden joutuessa karsintaan. Hallitseva Suomen mestari Varkauden Tarmo voitti runkosarjan ja jatkosarjan ja pudotti välierissä helposti Etelä-Kuopion Ilveksen. Loppuottelusarjassa **Raision Loimu** vei kuitenkin mestaruuden suoraan kolmessa ottelussa.

## Miesten SM-sarja

### Runkosarja

### Jatkosarja
Jatkosarjaan annettiin lähtöpisteitä runkosarjan perusteella 6-4-3-2-1-0.

### Pudotuspelit

#### Loppuottelut

#### Pronssiottelut

### Sarjakarsinta

Vammalan Lentopallo nousi SM-sarjaan, jossa Rantaperkiön Isku säilyi. Lahden Kimmo putosi ykkössarjaan.

## Lähteet

* Suomen Lentopalloliitto: Miesten SM-taulukot 1957-2009
* Siukonen-Ahola: Urheilu Tieto 1991, Spartakus Oy
Pedro Reginaldo Lira

**Pedro Reginaldo Lira** (7. syyskuuta 1915 Salta – 11. joulukuuta 2012) oli argentiinalainen roomalaiskatolinen piispa. Hänet vihittiin papiksi 21. syyskuuta 1938, ja hänet konsekroi piispaksi Emilio Antonio di Pasquon ja Manuel Menéndezin avustama Roberto José Tavella 7. syyskuuta 1958. Lira sai 16. heinäkuuta 1958 nimityksen Saltan arkkihiippakunnan vihkipiispaksi ja Teneduksen titulaaripiispaksi. 12. kesäkuuta 1961 hän sai nimityksen San Franciscon hiippakunnan piispaksi, jonka virkaan hänet asetettiin 27. lokakuuta 1961. 

Lira erosi hiippakuntansa johdosta 22. kesäkuuta 1965, jolloin hän sai nimityksen Castellum in Mauretanian titulaaripiispaksi. Vuonna 1967 hänestä tuli lisäksi uudelleen Saltan vihkipiispa. Lira erosi molemmista tehtävistä 15. toukokuuta 1978. Hän osallistui Vatikaanin toiseen kirkolliskokoukseen.

## Lähteet
Metrocentro

**Metrocentro** on 28. lokakuuta 2007 avattu raitiotielinja Sevillassa Andalusiassa. Raitiotie kulkee Plaza Nueva -aukiolta Sevillan historiallisesta keskustasta San Bernardon metro- ja rautatieasemalle.

## Reitti
Metrocentro-linja on noin 2 kilometriä pitkä ja sen varrella on 5 pysäkkiä. Pysäkeistä neljä ensimmäistä on otettu käyttöön lokakuussa 2007 ja laajennus San Bernardon asemalle valmistui huhtikuussa 2011. Laajennuksen valmistuttua Metrocentro tarjoaa vaihtoyhteyden Sevillan metron lisäksi lähi- ja kaukojuniin. Metrocentroa on suunniteltu laajennettavaksi myös Plaza Nuevan suunnasta ainakin neljän pysäkin verran.

### Pysäkit
*Plaza Nueva
*Archivo de Indias
*Puerta Jerez 
*Prado de San Sebastián 
*San Bernardo  

## Toiminta
Metrocentroa liikennöidään CAF:n valmistamilla Urbos-matalalattiavaunuilla, joiden kapasiteetti on 260 matkustajaa. Liikenne alkaa kuudelta aamulla ja päättyy kahdelta yöllä. Vilkkaimmillaan vuoroväli on 7 minuuttia ja matka linjan päästä päähän kestää noin 10 minuuttia.

## Aiheesta muualla
*TUSSAM – Caeacterísticas del tranvía
Recep İvedik 3

**Recep İvedik 3** on turkkilainen komediaelokuva vuodelta 2010. Elokuvan pääosassa on edellisistä *[[Recep İvedik]]* -elokuvista tuttu Şahan Gökbakar.

## Juoni
Recep İvedikille on alkanut kertyä paljon stressiä lähiaikoina, ja hän uskoo sen johtuvan hänen isoäitinsä kuolemasta. Recep on yksin kotonaan, kun hänen veljentyttärensä Zeynep tulee käymään.

Zeynep ja Recep ystävystyvät, ja Zeynep jää hänen luokseen viideksi kuukaudeksi. Recep haluaa olla koko ajan Zeynepin kanssa unohtaakseen stressin, joten Recep tulee hänen kanssaan kouluun, karatetunnille, teattereihin jne. Mutta mikään ei näytä auttavan Recepiä.

## Aiheesta muualla
*
Paulino Reale Chirina

**Paulino Reale Chirina** (25. tammikuuta 1924 Canicattini Bagni – 29. maaliskuuta 2012) oli italialaissyntyinen roomalaiskatolinen piispa. Hänet vihittiin papiksi Mendozan hiippakuntaan Argentiinaan 5. joulukuuta 1948 ja nimitettiin Venado Tuerton hiippakunnan piispaksi 19. kesäkuuta 1989. Hänet asetettiin virkaansa 17. syyskuuta. Piispaksi vihkiminen suoritettiin 8. syyskuuta. Pääkonsekraattorina toimi Raúl Francisco Primatesta, jota avustivat Cándido Genaro Rubiolo ja Ubaldo Calabresi.

Reale Chirina jäi eläkkeelle 16. joulukuuta 2000.

## Lähteet
Jorge Mayer

**Jorge Mayer** (20. marraskuuta 1915 – 25. joulukuuta 2010) oli argentiinalainen roomalaiskatolinen arkkipiispa. Hänet vihittiin papiksi 23. maaliskuuta 1940 ja nimitettiin Santa Rosan hiippakunnan piispaksi 13. maaliskuuta 1957. Piispaksi vihkiminen seurasi 9. kesäkuuta. Pääkonsekraattorina toimi Germiniano Esorto, jota avustivat Manuel Marengo ja Enrique Rau. Mayer asetettiin virkaansa 29. kesäkuuta.

Mayer sai 31. toukokuuta 1972 uuden nimityksen Bahía Blancan arkkipiispaksi, jonka virkaan hänet asetettiin 21. heinäkuuta ja jona hän toimi, kunnes jäi eläkkeelle 31. toukokuuta 1991. Mayer osallistui Vatikaanin toiseen kirkolliskokoukseen.

## Lähteet
Héctor Morera Vega

**Héctor Morera Vega** (20. helmikuuta 1926 – 23. joulukuuta 2017) oli costaricalainen roomalaiskatolinen piispa. Hänet vihittiin papiksi 17. joulukuuta 1949 ja nimitettiin Tilaránin hiippakunnan piispaksi 4. joulukuuta 1979. Piispaksi vihkiminen seurasi 27. joulukuuta. Pääkonsekraattorina toimi Román Arrieta Villalobos, jota avustivat Lajos Kada ja José Rafael Barquero Arce.

Morera Vega jäi eläkkeelle 13. heinäkuuta 2002.

## Lähteet
José Rafael Barquero Arce

**José Rafael Barquero Arce** (27. lokakuuta 1931 – 29. marraskuuta 2020) oli costaricalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Alajuelan hiippakunnan vihkipiispaksi sekä Arindelan titulaaripiispaksi 28. maaliskuuta 1979. Piispaksi vihkiminen seurasi 1. toukokuuta. Pääkonsekraattorina toimi Lajos Kada, jota avustivat Enrique Bolaños Quesada ja Ignacio Nazareno Trejos Picado.

Barquero Arce sai 22. joulukuuta 1980 nimityksen Alajuelan piispaksi, jona hän toimi, kunnes jäi eläkkeelle 3. heinäkuuta 2007.

## Lähteet
Amazonianpöllönen

**Amazonianpöllönen** (*Megascops watsonii* aiemmin *Otus watsonii*) on pöllöihin kuuluva lintu. Sitä tavataan Boliviassa, Brasiliassa, Kolumbiassa, Ecuadorissa, Ranskan Guayanassa, Guyanassa, Perussa, Surinamessa ja Venezuelassa.

Sen elinpiiriä ovat subtrooppiset ja trooppiset kosteat alavat metsät.

## Lähteet

## Aiheesta muualla
*
Marcelo Angiolo Melani

**Marcelo Angiolo Melani** (15. syyskuuta 1938 Firenze – 14. huhtikuuta 2021 Pucallpa) oli italialaissyntyinen, Argentiinassa toimiva roomalaiskatolinen piispa. Hänet vihittiin salesiaanipapiksi 21. maaliskuuta 1970 ja nimitettiin Viedman hiippakunnan koadjuuttoripiispaksi 22. heinäkuuta 1993. Piispaksi vihkiminen seurasi 18. syyskuuta. Pääkonsekraattorina toimi Miguel Hesayne, jota avustivat Jorge Mayer ja Agustín Roberto Radrizzani.

28. kesäkuuta 1995 Melanista tuli Viedman piispa, ja 9. tammikuuta 2002 hän sai nimityksen Neuquénin hiippakunnan piispaksi.

## Lähteet
Esteban María Laxague

**Esteban María Laxague** (s. 4. maaliskuuta 1957 Coronel Pringles) on argentiinalainen roomalaiskatolinen piispa. Hän kuuluu salesiaaneihin. Hänet vihittiin papiksi 10. toukokuuta 1982 ja nimitettiin Viedman hiippakunnan piispaksi 31. lokakuuta 2002. Piispaksi vihkiminen seurasi 21. joulukuuta. Pääkonsekraattorina toimi Marcelo Angiolo Melani, jota avustivat Agustín Roberto Radrizzani ja Jorge Mayer.

Esteban María ja Pedro María Laxague ovat veljekset.

## Lähteet
Amerikanpöllönen

**Amerikanpöllönen** (*Megascops guatemalae*, aiemmin *Otus guatemalae*) on pöllöihin kuuluva lintu. Sitä tavataan Belizessä, Boliviassa, Brasiliassa, Costa Ricassa, Ecuadorissa, Guatemalassa, Guyanassa, Hondurasissa, Kolumbiassa, Meksikossa, Nicaraguassa, Panamassa, Perussa ja Venezuelassa.

Lajin elinpiiriä ovat subtrooppiset ja trooppiset kuivat metsät ja subtrooppiset ja trooppiset alavat ja ylänkömetsät.

Amerikanpöllönen on kooltaan 20–23 cm, ja sillä on jaloissa höyhenys. Sen väritys voi olla harmaanruskea tai punaruskea. Pyrstö on suhteellisen pitkä pöllön pyrstöksi, ja siinä on alapuolella selvästi näkyviä pitkittäisiä raitoja ja joitakin poikittaisraitoja. Naamaa ympäröi tumma höyhenreunus, ja sillä on melko lyhyet korvatupsut. Silmät ovat keltaiset ja nokka oliivinvihreä.

## Lähteet

## Aiheesta muualla
*